CELEX: C2005/115/43
Language: el
Date: 2005-05-14 00:00:00
Title: Υπόθεση T-32/05: Προσφυγή της Claire Staelen κατά του Ευρωπαϊκού Κοινοβουλίου που ασκήθηκε στις 19 Ιανουαρίου 2005

14.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 115/22
            
         Προσφυγή της Claire Staelen κατά του Ευρωπαϊκού Κοινοβουλίου που ασκήθηκε στις 19 Ιανουαρίου 2005
   (Υπόθεση T-32/05)
   (2005/C 115/43)
   Γλώσσα διαδικασίας: η γαλλική
   Η Claire Staelen, κάτοικος Bridel (Λουξεμβούργο), εκπροσωπούμενη από τη δικηγόρο Joëlle Choucroun, με τόπον επιδόσεων στο Λουξεμβούργο, άσκησε ενώπιον του Πρωτοδικείου των Ευρωπαϊκών Κοινοτήτων, στις 19 Ιανουαρίου 2005 προσφυγή κατά του Ευρωπαϊκού Κοινοβουλίου.
   Η προσφεύγουσα ζητεί από το Πρωτοδικείο:
   
               1.
            
            
               να ακυρώσει την απόφαση της εξεταστικής επιτροπής, της 18ης Αυγούστου 2004, που ελήφθη στο πλαίσιο του διαγωνισμού EUR/A/151/98·
            
         
               2.
            
            
               να υποχρεώσει το Ευρωπαϊκό Κοινοβούλιο να της καταβάλει το ποσό των 30 000 ευρώ προς ικανοποίηση της ηθικής βλάβης της, προσαυξημένο με τις ισχύοντες στο Μεγάλο Δουκάτο του Λουξεμβούργου νομίμους τόκους υπολογιζόμενους από την ημερομηνία της εκδοθησομένης σχετικής αποφάσεως του Πρωτοδικείου και μέχρι οριστικού διακανονισμού, επιφυλασσομένη όσον αφορά την υλική ζημία·
            
         
               3.
            
            
               να καταδικάσει το Ευρωπαϊκό Κοινοβούλιο στο σύνολο των δικαστικών εξόδων.
            
         Ισχυρισμοί και κύρια επιχειρήματα
   Η προσφεύγουσα είχε ασκήσει προσφυγή κατά της αποφάσεως της εξεταστικής επιτροπής του διαγωνισμού EUR/151/98. Με την απόφαση του Πρωτοδικείου της 5ης Μαρτίου 2003, στην υπόθεση T-24/01, ακυρώθηκε αυτή η απόφαση της εξεταστικής επιτροπής. Κατόπιν της ακυρώσεως αυτής, το Ευρωπαϊκό Κοινοβούλιο κίνησε εκ νέου τη διαδικασία του διαγωνισμού και η εξεταστική επιτροπή επανήρχισε τις εργασίες της. Με την αμφισβητούμενη στην υπό κρίση υπόθεση απόφαση, η εξεταστική επιτροπή του διαγωνισμού αποφάσισε να μη συμπεριλάβει το όνομα της προσφεύγουσας στον πίνακα επιτυχόντων.
   Προς στήριξη της προσφυγής της, η προσφεύγουσα προβάλλει παράβαση του άρθρου 233 ΕΚ, τη συνεχιζόμενη σε βάρος της δυσμενή μεταχείριση καθώς και παραβίαση της αρχής της δικαιολογημένης εμπιστοσύνης.